Case ID: 1104974
Sentence 2: İŞİN HALLARİ: Bakı Şəhəri Nəsimi Rayon Məhkəməsinin xx xxxxxx 2019-cu il tarixli hökmü ilə Məhkum və Quliyev Əlican Ərəstun oğlu təqsirli bilinib məhkum edilmişlər, ona görə ki, Məhkum xx xxxx 2018-ci il tarixdən Azərbaycan Respublikasının Qida Təhlükəsizliyi Agentliyinin tabeliyində olan Azərbaycan Qida Təhlükəsizliyi İnstitutu publik hüquqi şəxsin Milli İstinad Laboratoriyasının 5 saylı Heyvan mənşəli məhsullar üzrə qida təhlükəsizliyi məntəqəsinin baytar həkimi vəzifəsində işləyərkən “Baytarlıq haqqında” Azərbaycan Respublikası Qanununun 16-cı maddəsinə əsasən dövlət baytarlıq nəzarətində olan yüklərin onlara verilən baytarlıq sənədlərinə uyğunluğunu yoxlamaq, insan sağlamlığına zərər verə bilən heyvan mənşəli məhsullara və xammala qanunla müəyyən edilmiş qaydada baxış keçirmək, heyvan mənşəli məhsullardan və xammaldan qanunvericiliklə müəyyən edilmiş qaydada nümunə götürüb laboratoriyalarda baytarlıq (baytarlıqsanitariya) ekspertizasından keçirmək və sair səlahiyyətlərə malik vəzifəli şəxs qismindəxidməti vəzifələrinin icrası ilə əlaqədar özü və qabaqcadan əlbir olduğu “X21” MMC ilə ünvan 2 ünvanda yerləşən “Təzə Bazar” əmlak kompleksində ticarət obyektlərinin (yerlərin) iribuynuzlu heyvan cəmdəyi ilə təchizatı təyinatı üzrə xx xxxxxx 2017-ci il tarixli, İ-TB-821 nömrəli “Ticarət yerinin ayrılması haqqında” müqavilə bağlamış və Azərbaycan Respublikası Vergilər Nazirliyində (VÖEN:**********) qeydiyyatdan keçmiş mal satan təşkilatın inzibati təsərrüfat funksiyalarını həyata keçirən vəzifəli şəxsi Quliyev Əlican Ərəstun oğlu, fərdi qaydada ət satışı ilə məşğul olan X31, X23, X15 və X16 üçün qanunsuz üstünlük əldə etmək məqsədilə səlahiyyətlərindən istifadə edib, habelə qulluq mənafeyi “Baytarlıq haqqında” Azərbaycan Respublikası Qanunununun 16-cı maddəsinə əsasən insan və heyvanların sağlamlığı üçün təhlükəli olan heyvanların, heyvan mənşəli məhsulların və xammalın qanunla müəyyən edilmiş qaydada götürülməsi, zərərsizləşdirilməsi və ya məhv edilməsi barədə qərar qəbul etmək, ticarət üçün xüsusi ayrılmış yerlərdən kənarda və dövlət baytarlıq (baytarlıq-sanitariya) nəzarətindən keçməyən heyvan mənşəli məhsulların və xammalın satışının qadağan olunması, bu tələblərə əməl olunmadığı hallarda həmin heyvan mənşəli məhsullar və xammalın qanunla müəyyən edilmiş qaydada dövriyyədən götürülməsi, zərərsizləşdirilməsi və ya məhv edilməsini tələb etdiyi halda qəsdən səlahiyyətlərindən istifadə etməməklə vahid niyyətlə aldatma və etibardan sui-istifadə etmə yolu ilə özgənin xeyli miqdarda əmlakını ələ keçirmək məqsədilə onun və Ə.Quliyevin əlbir olmaqla ət məhsullarının keyfiyyətliliyinə qəsdən lazımi nəzarəti həyata keçirmədən malın rahatlıqla satışa buraxılmasına razılıq vermələrindən əvvəlcədən məlumatı olan fərdi qaydada ət satışını həyata keçirən X31 tərəfindən 300 kq çəkidə 03 baş iribuynuzlu, cəmi 1.950 manat dəyərində, X23 tərəfindən 180 kq çəkidə 02 baş iribuynuzlu, cəmi 1.170 manat və 42 kq çəkidə, 02 baş xırda buynuzlu, cəmi 336 manat dəyərində, iri və xırda buynuzlu olmaqla cəmi 1.506 manat dəyərində, X15 tərəfindən 600 kq çəkidə 06 baş iribuynuzlu, cəmi 3.900 manat dəyərində, X16 tərəfindən 530 kq çəkidə 05 baş iribuynuzlu cəmi 3.445 manat dəyərində, ümumilikdə 16 baş iribuynuzlu, 02 baş xırdabuynuzlu olmaqla cəmi xeyli miqdar təşkil edən 10.801 manat dəyərində 2018-ci ilin sentyabr ayının sonu oktyabr ayının əvvəllərində Respublikanın müxtəlif rayonlarında ağır xəstə, aqoniya və ya tələf olduqdan sonra kəsilmiş, qaramtıl, kəskin qoxulu, köhnəlmiş, pH-normadan artıq, Mezofil aerob və fakültativ anaerob mikroorqanizmlərin miqdarı (ümumi bakterioloji çirklənmə) normadan artıq, bağırsaq çöpü qrupundan olan bakteriayalar, həmçinin Pasteurella multocida, Clostridium septicum, Clostridium Perfingens, Chlamydia psittaci, E-coli aşkar edilmiş, fizikikimyəvi göstəricilərinə görə DÖST 51478-79, DÖST 7269-2015, bakterioloji göstəricilərinə görə isə DÖST 31747-2012 saylı standartın tələblərinə cavab verməyən, keyfiyyətsiz və istehlaka yararsız heyvan cəmdəklərinin xx xxxxxxx 2018-ci il tarixdə, saat 02 radələrində “Təzə Bazar” əmlak kompleksinə gətirildikdən sonra Ə.Quliyevlə birlikdə əvvəlcədən aralarında olan cinayətkar sövdələşməyə əsasən həmin ət məhsullarının ət satışını və alışını həyata keçirən istintaqla müəyyən edilməmiş ayrı-ayrı çoxsaylı fiziki və hüquqi şəxslərə guya baytarlıq qaydalarına uyğun qəbulu həyata keçirilməklə tam keyfiyyətli, buna dair normativ aktların tələblərinə və sanitar-gigiyenik qaydalara cavab verən satışa və istehlaka hazır yararlı məhsul qismində ünvan 2 ünvanında yerləşən “Təzə Bazar” adlanan ticarət obyektində və ətrafında qabaqcadan əlbir olduğu həmin şəxslərlə birlikdə satışa çıxarılmasına nail olmuş, lakin Azərbaycan Respublikasının Baş prokuroru yanında Korrupsiyaya qarşı Mübarizə Baş İdarəsinin və Qida Təhlükəsizliyi Agentliyinin əməkdaşlarının birgə həyata keçirdikləri tədbir zamanı 16 baş iribuynuzlu, 02 baş xırdabuynuzlu olmaqla cəmi 10.801 manat dəyərində heyvan cəmdəkləri aşkar olunaraq götürüldüyündən, o öz iradəsindən asılı olmayan səbəbdən qabaqcadan əlbir olan bir qrup şəxs qismində qulluq mövqeyindən istifadə etməklə vahid niyyətlə aldatma və etibardan sui-istifadə etmə yolu ilə özgənin xeyli miqdarda əmlakını ələ keçirməyə nail olmayıb dələduzluğa, Azərbaycan Respublikası Vergilər Nazirliyində (VÖEN: **********) qeydiyyatdan keçmiş mal satan təşkilatın inzibati təsərrüfat funksiyalarını həyata keçirən vəzifəli və fərdi qaydada ət satışını həyata keçirən fiziki şəxslərlə qabaqcadan əlbir olanbir qrup şəxs halında malın keyfiyyətinə dair istehlakçıları külli miqdarda ziyan vurmaqla aldatmağa cəhd etmişdir.